CONVOCATÒRIA DE MOBILITAT AITANA - ERASMUS + PRÀCTIQUES PER A ESTUDIANTS DE LA UNIVERSITAT D'ALACANT CURSO 2021-22 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/14441)
  + [Valencià](/va/acuerdo/14344)






Selector de idioma

Leer

* [Español](/es/acuerdo/14301)
* [Valencià](/va/acuerdo/14538)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT AITANA - ERASMUS + PRÀCTIQUES PER A ESTUDIANTS DE LA UNIVERSITAT D'ALACANT CURSO 2021-22[Butlletí Oficial Universitat d'Alacant](/ca/Publicacion)
===========================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT AITANA - ERASMUS + PRÀCTIQUES PER A ESTUDIANTS DE LA UNIVERSITAT D'ALACANT CURSO 2021-22

Data d'aprovació
:   11/06/2021

Data de publicació
:   16/06/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/14946)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/14603)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/14651)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT AITANA - ERASMUS + PRÀCTIQUES PER A ESTUDIANTS DE LA UNIVERSITAT D'ALACANT CURSO 2021-22&url=https://www.boua.ua.es/va/acuerdo/14949)

**Títol:** CONVOCATÒRIA DE MOBILITAT AITANA - ERASMUS + PRÀCTIQUES PER A ESTUDIANTS DE LA UNIVERSITAT D'ALACANT CURSO 2021-22

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 11 de juny de 2021

CONVOCATÒRIA DE MOBILITAT AITANA - ERASMUS + PRÀCTIQUES PER A ESTUDIANTS DE LA UNIVERSITAT D'ALACANT CURSO 2021-22

PRIMERA - OBJECTE DE LA CONVOCATÒRIA

Per mitjà de la present convocatòria l'alumnat de la Universitat d'Alacant podrà realitzar pràctiques en empreses situades en països europeus participants al programa de mobilitat Erasmus + durant el curs 2021-22.

Tot allò que les bases d'aquesta convocatòria no regulen es regirà per les disposicions europees per al Programa Erasmus + 2021-22 i per la Normativa de Pràctiques Externes de la Universitat d'Alacant.

SEGONA - REQUISITS PER PARTICIPAR

Podran inscriure's al programa:

a) Els i les estudiants que estiguen matriculats durant el curs 2021-22 en una titulació oficial de grau, màster o doctorat. Per als graus, hauran de tindre al menys 120 crèdits del pla d'estudis superats.

b) Els i les estudiants que han estat matriculats en aquest curs 2020-21 en una titulació oficial i acaben els seus estudis.

A més d'aquests requisits acadèmics, per poder participar en el procés de selecció s'han de complir els següents requisits:

a) No haver realitzat prèviament en el mateix cicle d'estudis més de 10 de mesos de mobilitat Erasmus. El màxim de mobilitats permeses és de 12 mesos, i una mobilitat de pràctiques ha de tenir com a mínim una durada de 2 mesos.

b) Complir els requisits específics per a les destinacions de pràctiques publicades en la convocatòria a les quals es vulga optar: estudis, nivell d'idioma, etc.

TERCERA - CRITERIS  I PROCÉS DE SELECCIÓ

El procés de selecció constarà de les següents fases:

1) Fase d'admissió dels sol·licitants que complisquen els requisits acadèmics per poder participar.

2) Fase de preselecció: es preseleccionarà per a les destinacions previstes publicades a la pàgina web de la convocatòria <https://web.ua.es/va/centro-empleo/practicas-y-empleo/practiques-en-la-ua/internacionals/erasmus-practiques/convocatoria-2021-2022.html> els sol·licitants admesos en la primera fase i que complisquen els requisits específics per destinació (estudis, nivell d'idioma, coneixements específics, etc.)

Les sol·licituds seran avaluades per una Comissió formada per la Vicerectora d'Estudiants i Ocupabilitat (o persona en qui delegue), que actuarà com a presidenta, el Directora del Secretariat de Suport a Estudiants i Ocupabilitat, que actuarà com a vocal, i la Subdirectora de Pràctiques, Ocupació i Emprenedoria del Servei d'Alumnat, que actuarà com a secretària, d'acord amb el següent barem:

1. Adequació al perfil de la destinació o de les destinacions de pràctiques sol·licitats (estudis, idiomes, altres requisits): fins a 2 punts.

2. Nota mitjana d'expedient: fins a 1 punt, calculat multiplicant la nota mitjana per 0.1 Per a estudiants de Grau, la nota mitjana serà la que conste en l'expedient per a convocatòria C4 del curs 2020-21. Per a estudiants de màster i doctorat, es tindrà en quanta la mitjana de l'expedient del grau o màster amb el qual es va accedir.

3. No haver sigut beneficiari o beneficiària d'una beca Erasmus per a pràctiques en convocatòries anteriors: 1 punt.

Les sol·licituds de persones que siguen nacionals del país en el qual es trobe situada l'empresa a la qual volen optar només podran ser ateses si no es cobreixen les destinacions.

c) Fase de selecció: una vegada ordenades les candidatures, s'enviaran a l'entitat col·laboradora els CV i les cartes de motivació de les persones que obtinguen major puntuació fins a un màxim de 8 per plaça. A la vista dels currículums i després de realitzar una entrevista pel mitjà que dispose, l'entitat col·laboradora serà l'encarregada de proposar a la Comissió la persona a la qual s'assignarà la pràctica.

QUARTA - PROCEDIMENT I TERMINIS DE PRESENTACIÓ DE SOL·LICITUDS

Les sol·licituds acompanyades per una carta de motivació i un currículum vitae redactats en l'idioma requerit en les destinacions als quals es vulga optar s'han d'enviar a través del formulari electrònic que es troba a la pàgina web de la convocatòria <https://web.ua.es/va/centro-empleo/practicas-y-empleo/practiques-en-la-ua/internacionals/erasmus-practiques/convocatoria-2021-2022.html>

Les candidatures que opten a ofertes de pràctiques dirigides als estudis d'Arquitectura, també hauran d'enviar el seu portfolio.

La convocatòria es publicarà en el BOUA amb caràcter informatiu, prèviament a la publicació del seu extracte en el DOGV.

El termini de sol·licitud sestarà obert des del dia següent a la publicació de l'extracte de la convocatòria en el DOGV  fins el 23 de juliol de 2021.

CINQUENA - PLACES,  DURADA DE LA MOBILITAT I QUANTIA DE LES BEQUES

Per al curs 2021-22,  la  previsió és de 50 mobilitats amb una durada màxima de 4 mesos.

L'ajuda econòmica que es rep està constituïda per les aportacions dels fons comunitaris europeus a través del Servei Espanyol per a la Internacionalització de l'Educació (SEPIE), del Ministeri d'Educació, Cultura i Esport, i de fons propis de la Universitat d'Alacant.  L'ajuda inicial per mes de mobilitat amb totes dues aportacions serà de 650 euros per mes complet.

La dotació per al programa serà la suma de la quantitat assignada pel SEPIE per a aquesta convocatòria (previsió de 56.700 euros, consignada en l'aplicació orgànica 1050.4B.0006 corresponent al  Vicerectorat d'Estudiants i Ocupabilitat) i de la suma de l'aportació de la UA en el seu pressupost (previsió de 70.000 euros,  consignada en l'aplicació orgànica 1050.4B.0005 corresponent al Vicerectorat d'Estudiants i Ocupabilitat) El pagament d'aquesta dotació estarà subjecte a la disponibilitat de liquiditat de la UA.

SISENA -  PUBLICACIÓ DE LLISTES, NOTIFICACIONS, GESTIÓ I SEGUIMENT DE LES MOBILITATS

A la pàgina web de la convocatòria <https://web.ua.es/va/centro-empleo/practicas-y-empleo/practiques-en-la-ua/internacionals/erasmus-practiques/convocatoria-2021-2022.html> es publicaran les llistes provisionals i definitives de sol·licituds admeses segons el calendari previst de gestió. A partir del començament de la fase de preselecció, les comunicacions tant des de la unitat de Pràctiques del Servei d'Alumnat (unitat que s'encarrega de la gestió del programa) com des de les empreses col·laboradores, es realitzaran a través del correu electrònic que s'indiqui en la sol·licitud i en el currículum.

Quant a la fase de preparació de les estades,  les persones seleccionades amb caràcter definitiu hauran de facilitar a la unitat de Pràctiques la documentació que se'ls requerirà amb la finalitat de  subscriure el conveni de subvenció Erasmus i els seus annexos abans del començament de les pràctiques. A la pàgina web de la convocatòria <https://web.ua.es/va/centro-empleo/practicas-y-empleo/practiques-en-la-ua/internacionals/erasmus-practiques/convocatoria-2021-2022.html>   estan publicats els documents i informes de seguiment necessaris abans, durant i després de la mobilitat.

Si l'estada té una durada de fins a 3 mesos, l'ajuda assignada s'abonarà en un 80% després de l'enviament de la confirmació d'inici de la pràctica signat i segellat per l'entitat d'acolliment (document que facilitarà la Unitat de Pràctiques). Si és de 4 mesos, l'ajuda del quart mes s'abonarà a meitat d'estada, després de la recepció de l'informe intermedi.

En els 15 dies següents a la finalització de la seva pràctica (que serà la que figuri com a data de finalització en l'acord de pràctiques) el beneficiari o la beneficiària hauran de presentar en la Unitat de Pràctiques el certificat de realització de pràctiques signat per l'entitat d'acolliment, la memòria de les activitats realitzades i l'informe final. Els models i formularis per a aquesta documentació es facilitaran des de la Unitat de Pràctiques. Després de la recepció de la documentació sol·licitada, es procedirà a abonar el 20% restant de l'ajuda assignada.

La justificació de totes les ajudes concedides haurà d'estar completada a 31 de maig de 2023.

L'incompliment de les obligacions d'acceptació i lliurament de la documentació requerida per la UA, així com el retorn anticipat no justificat formalment, excepte causa de força major, suposaran el reintegrament dels imports abonats en virtut de la present convocatòria.

Aquestes ajudes són incompatibles amb les ajudes concedides per a realitzar pràctiques a l'estranger concedides per una altra convocatòria de la Universitat d'Alacant. Són compatibles amb les ajudes a l'estudi.

El present projecte ha estat finançat amb el suport de la Comissió Europea. Aquesta publicació és responsabilitat exclusiva de la Universitat d'Alacant. La Comissió no és responsable de l'ús que puga fer-se de la informació aquí difosa.

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://web.ua.es/va/centro-empleo/practicas-y-empleo/practiques-en-la-ua/internacionals/erasmus-practiques/convocatoria-2021-2022.html>  substituint la notificació a les persones interessades i produint els mateixos efectes. Addicionalment, es realitzaran les notificacions als interessats, d'acord amb el que s'estableix en aquestes bases.

SETENA - PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica [https://seuelectronica.ua.es/es/index.html](https://seuelectronica.ua.es/va/index.html)

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: [https://seuelectronica.ua.es/es/privacidad.html](https://seuelectronica.ua.es/va/privadesa.html)

HUITENA - RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu dels d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de valoració podrà interposar-se un recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, a 11 de març de 2021

La Rectora

P.D. de signatura, la Vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03187 Sant Vicent del Raspeig - Alacant  
 Tel. 22 092 0431 - Fax 77 784 2648](https://www.google.es/maps/@85.659864,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12013&trk=tyah&trkInfo=tarId%3J2027604091038%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)